Tervehdys kaikille ja tervetuloa mukaan -
Anna Sanan sytyttää -ohjelmaan. Olen Ville Männistö.
Uskon, että näiden ohjelmien kautta Jumala avaa Sanaansa meille.
Tervetuloa mukaan. Olemme puhuneet tässä ohjelmasarjassa ylistyksestä.
Siitä, miten ylistys on avaintekijä meidän elämässä, jos haluamme -
tulla Hänen läsnäoloon ja astua niihin Jumalan ulottuvuuksiin.
Kiitollisuus ja ylistys ovat erittäin tärkeitä meille.
Meidän täytyy oppia ylistämään Jumalaa niin, että palvelemme Häntä.
Jumala haluaa, että löydämme sen ylistyksen ytimen elämässämme.
Ylistys ei ensisijaisesti ole mitä teemme, erilaisia ilmaisutapoja, -
vaan ylistys on ensisijaisesti sitä keitä me olemme.
Koko elämämme tulisi olla ylistystä Hänelle. Jokainen osa-alue -
tulisi olla se ihana tuoksu Kristuksessa Jumalalle.
Jumala haluaa opettaa meitä, että löydämme paikkamme -
Hänessä, Hänen Sanassaan ja mitä Hän puhuu meille Sanansa kautta.
Ylistys on meidän hengellinen ase.
Meillä on erilaisia aseita. Raamattu puhuu, että rukous on meidän ase.
Raamattu puhuu erilaisista sotavarustuksista, mitä meillä on.
Jumalan Sana on meidän ase, mutta myös ylistys on hengellinen aseemme.
Ensisijaisesti, kun puhumme ylistyksestä aseena, -
se muuttaa sen, mihin keskitymme.
Hyvin usein keskitymme erilaisiin olosuhteisiin tai asioihin elämässä.
Mutta ylistys auttaa meitä keskittymään siihen olennaiseen -
ja muuttamaan meidän keskittymistä.
Haluan hieman jatkaa, kun edellisellä kerralla, edellisessä jaksossa -
aloimme puhua erilaisista ilmaisutavoista.
Minulla oli 9 eri pointtia, joista kävimme läpi vain 4, -
joten jatketaan vielä siitä.
Ylistyksen ilmaisutavat ovat erilaisia eri seurakunnissa, -
riippuen vähän siitä, millaisesta taustasta tulemme.
Meidän on kuitenkin nähtävä se, että Jumala on suurempi -
kuin mikään meidän tapa tai tottumus.
Jumala on henkilökohtainen Jumala ja Hän haluaa, että me löydämme -
ilmaisutapoja, jotka todella tuovat meitä lähemmäksi Jumalaa.
Kaiken keskellä on ymmärrettävä, että minun tapa ei ole ainoa oikea.
Vaan Jumala on paljon suurempi.
Kaikista ilmaisutavoistamme on nähtävä, mitä Raamattu sanoo -
ja mitä Jumala puhuu, miten meidän tulisi ilmaista ylistystä Hänelle.
Sitä, mitä sydän on täynnä, sitä suu puhuu.
Nyt kun elämme ylistyksessä, -
Jumala täyttää meidän mieltä sekä sydäntä Hänen läsnäolollaan.
Kun ymmärrämme, kuka Jumala on ja mitä Hän on tehnyt, -
niin silloin ilmaisemme sitä ylistyksen kautta.
Puhuimme ensinnäkin siitä, että käsien taputtaminen on ylistys Jumalalle.
Käsien taputtaminen hepreankielellä "taka", tarkoittaa kirjaimellisesti -
miekan esiin vetämistä.
Tätä sanaa käytetään usein Vanhassa testamentissa.
On mielenkiintoista tutkia sotataisteluja Vanhasta testamentista.
Aina ensimmäisenä meni ylistysryhmä.
Aina se ylistys Jumalalle kulki ensin.
Meidän teot ylistyksessämme aktivoi ylistyksen vihollista vastaan.
Taputtamisen kautta me vedämme sen Hengen miekan esiin.
Puhuimme myös riemuhuudosta.
Jumala haluaa, että ilmaisemme itseämme äärimmäisillä tunteilla.
Voimme ilmaista meidän iloa ja hätää huutona Jumalan puoleen.
Jumala ei ole kuuro, mutta emme huuda Hänelle Hänen takiaan -
vaan itsemme takia. Jumala haluaa, että meillä on tapa -
tai mahdollisuus avata sydämemme täydelliseen tunteiden ilmaisuun.
Käsien taputtaminen, riemuhuuto ja kolmantena laulaminen.
Jumala haluaa, että tulemme Hänen luokseen laulaen -
ja nimenomaan laulamme Hänelle emmekä toisillemme.
Silloin se ei ole esiintymistä. Eikä tarvitse olla paras laulaja.
Jumalaa ei häiritse, jos laulamme nuotin vierestä.
Hän haluaa, että avaamme suumme ja ylistämme, laulamme Hänelle.
Ylistämme Häntä laulaen.
Neljäntenä puhuimme käsien kohottamisesta.
Jumala kehottaa kohottamaan kätem- me Hänen puoleen ylistäessämme.
Se on antautumisen ja kunnioituksen merkki.
Myös merkki siitä, että sanomme: "Isä, tarvitsen Sinua ja -
haluan tulla Sinua lähelle." Se on intiimi kutsu tulla Jumalan syliin -
Hänen puoleen ja Hänelle.
Viidentenä ilmaisutapana haluaisin puhua seisomisesta.
Psalmi 134:1-2 sanoo: -
"Kiittäkää Herraa, kaikki te Herran palvelijat, -
jotka öisin seisotte Herran huoneessa.
Kohottakaa kätenne pyhäkössä ja kiittäkää Herraa! "
Kun seisomme, niin sehän on tällainen kunnioituksen merkki.
Jos joku arvostettu tai kunnioitettu henkilö astuu huoneeseen, -
niin mikä on meidän välitön reaktio? No silloin nousemme ylös seisomaan.
Seisomme ja katsomme, joo kyllä.
Olemme vaikka häissä, ja morsian tulee isänsä kanssa kävellen siellä.
Mitä silloin hääväki tekee? Nousee ylös ja kunnioittaa sitä.
Se on siis kunnioituksen merkki meille. Voimme nousta ylös -
Jumalan edessä ja seisoa. Myöskin se on aktiivisuuden merkki.
Usein kokouksissa tai erilaisissa seurakunnan tilaisuuksissa -
pyydetään nousemaan ylös seisomaan ja ylistämään Herraa.
Silloin aktivoimme itsemme. Olemme henki, sielu ja ruumis.
Koko olemuksemme tulisi ylistää Jumalaa, ei vain meidän henkemme.
Uskon siihen, että noustessamme ylös me aktivoimme ruumiimme -
ja sanomme: "Nyt minä kunnioitan Jumalaa, kohotan käteni ja haluan -
ylistää Sinua ja tulla eteesi."
Pitääkö siis aina seistä, kun ylistää Jumalaa?
Ei tietenkään, se on yksi ilmaisutapa.
Kuudentena minulla on polvistuminen.
Psalmi 95:6 sanoo: "Tulkaa, palvokaamme häntä, -
kumartukaamme ja polvistukaamme Herran, Luojamme, eteen."
"Kumartukaamme, polvistukaamme Herran eteen."
Kumartuminen osoittaa myös syvää kunnioitusta.
Annamme itsemme toisen armon varaan.
Paljastamme niskamme, vaikka miekalla iskettäisiin.
Kunnioitamme ja antaudumme Jumalalle tai jollekin silloin.
Annamme itsemme Jumalan armon varaan.
Näemme tämän monissa Raamatun paikoissa, esim. miten -
Abraham, Mooses tai Itämaan tietäjät, kun he tulevat Jeesuksen luokse.
Tai enkelit taivaassa valtaistuimen edessä, mitä ne tekevät siinä?
Ne kumartavat Jumalaa, kumartuvat alas.
Tämä on samalla tavalla kuin seisominen -
kokonaisvaltainen ilmaisutapa, jossa haluamme ruumiinkielellä, -
elekielellä osoittaa Jumalalle kunnioitusta ja ylistystä.
Haluamme antaa itsemme täysin siinä tilanteessa Jumalalle.
Jumalaa kunnioittaen.
Ylistämme Jumalaa koko olemuksella.
Seitsemäntenä on tanssiminen.
Psalmi 150:4 sanoo: "Ylistäkää häntä tanssien -
ja rumpua lyöden, ylistäkää häntä luuttua ja huilua soittaen!" (1992)
Ylistäkää Jumalaa tanssien.
Tämä sana tanssi, on ainakin Suomessa aika varauksellinen sana.
Että miten, eihän me nyt voida tanssia.
Mutta rakkaat ystävät.
Se, että ihmiset tanssivat juopuneena diskossa ei tarkoita sitä, -
etteikö uskovat voisi tanssia Jumalan edessä.
Eikä se tarkoita sitä, etteikö Jumala olisi sitä alun perin luonut -
ja tarkoittanut hyvään.
On olemassa Jumalan edessä tapahtuvaa pyhää, puhdasta -
ja kokonaisvaltaista tanssia, johon Jumala meitä kutsuu.
Rakkaat ystävät. Jos sielunvihollinen käyttää joitakin asioita, -
se ei tarkoita, että emme uskovina voisi Jumalan edessä toimia niin.
Jumala haluaa meidän ymmärtävän, että Hän haluaa -
meidän kokonaisvaltaista ilmaisemista Hänelle esim. tanssien.
Missä tapahtui ensimmäinen ylistystanssi Raamatussa?
Löydämme sen 2. Moos. 15:20-21.
Siellä Israelin kansa on vapautettu Egyptistä.
He ovat tulleet, meri on halkaistu ja he kulkivat meren poikki.
Egyptin armeija tulee perässä ja hukkuu.
Israelilaiset ovat meren toisella puolella ja näkevät sen, -
kuinka Jumala pelasti heidät Egyptin armeijalta.
Mitä sitten tapahtui? Ensimmäinen reaktio on -
Mooseksen isosiskon ylistystanssi ja ylistyslaulu.
2. Moos. 15:20: "Naisprofeetta Mirjam, Aaronin sisar, -
otti käteensä rummun, -
ja kaikki naiset seurasivat häntä -
tanssien ja rumpua lyöden.
Mirjam viritti laulun: -- Laulakaa ylistystä Herralle, -
hän on mahtava ja suuri: hevoset ja miehet hän mereen suisti!" (1992)
Mirjam naisprofeetta, Mooseksen ja Aaronin sisar -
otti käteensä rummun ja kaikki naiset seurasivat häntä tanssien ja -
rumpua lyöden. Huomio, huomio! Mirjam on tässä 87-vuotias.
87-vuotias rakas vanha mummo.
Hän ottaa rummun ja näyttää nuoremmille naisille vähän mallia, -
miten Jumalan edessä tanssitaan. Kaikki naiset, nuoret ja vanhat, -
seurasivat ylistäen Jumalaa, soittaen rumpua ja tanssien. Eikö niin.
Tämä on hyvä esimerkki meille. Mirjam ensinnäkin, kun hän johdatti -
heidät lauluun ja ylistykseen, kohteena oli Jumalan suuret teot.
Voit lukea tämän koko luvun itse.
Meidän ylistyksen kohde on ne Jumalan teot ja Hänen suuruus.
Hän ylisti Jumalaa koko olemuksellaan tanssien.
Toinen esimerkki on tietenkin kuningas Daavid, kun hän tulee -
Jerusalemiin liitonarkin kanssa, kun arkki tuotiin.
Hän oli kuningas ja kaikista arvostetuin henkilö Jerusalemissa.
Kuninkaana hän haluaa tanssia.
Hän tanssii rakkaudesta Herraan.
2. Sam. 6:14-16 sanoo: "Pelkkä pellavakasukka yllään..."
Eli hän on riisunut kaikki kuninkaan vaatteet, on vain alushousut.
"Pelkkä pellavakasukka yllään hän tanssi rajusti Herran edessä.
Daavid ja koko Israelin heimo saattoivat Herran arkkua, -
ja riemu raikui ja torvet soivat." Tässä tulee riemuhuuto hyvin esiin.
"Kun Herran arkku oli tulossa Daavidin kaupunkiin, -
Saulin tytär Mikal (Daavidin vaimo) katseli ikkunasta.
Nähdessään kuningas Daavidin hyppivän ja tanssivan Herran edessä -
Mikal halveksi häntä mielessään."
Tämä oli kokonaisvaltainen, voimakas ylistyksen ilmaisu Daavidilta.
Kun Daavid menee kotiin, Miikal sanoo hänelle: "Ihan hirveää.
Olet kuningas. Kuinka voit tehdä noin? Eikö sinua yhtään hävetä.
Ajattele, mitä ihmisetkin sanovat. Kaikki tuijottivat ihmetellen."
Daavid vastaa: "Herran edessä minä iloitsin."
"Minun ylistys on Jumalalle, Hänen edessä, eikä toisille ihmisille."
Kohteena ei ole muut ihmiset, -
emmekä yritä ylistyksellä tehdä vaikutusta toisiin ihmisiin.
Toki kaikella on paikkansa ja aikansa. En tarkoita, -
että meidän täytyisi kokouksessa heilua niin kuin jossain sirkuksessa.
Ei. Mutta meidän on ymmärrettävä, että Jumala haluaa meidän -
ilmaisevan kokonaisvaltaisesti rakkautta ja ylistystä Häneen -
oikealla tavalla.
Okei, kahdeksantena soittaminen.
Ps. 150:3-5 sanoo: "Ylistäkää häntä raikuvin torvin, -
ylistäkää häntä harppua ja lyyraa soittaen!
Ylistäkää häntä tanssien ja rumpua lyöden, -
ylistäkää häntä luuttua ja huilua soittaen!
Ylistäkää häntä symbaalien helinällä, -
ylistäkää häntä riemukkain symbaalein!"
Vaikka emme osaisi soittaa jotain instrumenttia, -
jokainen tykkää kuunnella musiikkia ja soittimien soittamista.
Ja Jumala haluaa, että ilmaisemme ylistystä Hänelle soittaen.
Kaikilla maailman instrumenteilla voimme ylistää Jumalaa, eikö niin.
Ei ole väärää tai oikeaa soitinta.
Tässä meidän oltava tarkkana. Mielestäni teemme tässä virheen, -
jos luokittelemme, että joku soitin on enemmän jumalallinen kuin toinen.
Esimerkiksi muutama sata vuotta sitten haitari oli pirun keuhkot.
Haitaria ei saanut soittaa tai urkujakaan, ne on pirun keuhkot, -
ne soi kauheilta, helvetin hälinää.
Eli on oltava tarkkoja siitä, mitä tuomitsemme jumalalliseksi -
ja mitä emme tuomitse.
Jumala haluaa, että voimme kaikella tavalla, niin kuin Hän sanoo: -
"Kaikki luotu ylistäköön minua." Eikö niin.
Aika mielenkiintoinen kohta on Ps. 8:1.
Ennen kuin Psalmi alkaa, siinä alussa sanotaan ohjeena, -
ohjeena laulunjohtajalle.
Ps. 8:1: "Laulunjohtajalle. Säestetään gatilaisilla soittimilla.
Daavidin psalmi." Sitten se psalmi alkaa.
Säestetään gatilaisilla soittimilla.
Täytyy muistaa, että Goljat oli gatilainen ja Gatista kotoisin.
Mitä Goljat edustaa? Hän edustaa pahaa ja vihollista.
Goljat edustaa sitä pahaa voimaa, joka ei ole Jumalasta, eikö niin.
Nyt Daavid sanoo, että ylistäkää Jumalaa -
gatilaisilla soittimilla eli niillä vihollisen soittimilla.
Minulle tämä kuvastaa sitä, että Jumala voi kääntää kaiken hyödyksi.
Jumalalle ei ole tärkeintä ilmaisumuoto tai soitin -
vaan meidän sydämen asenne.
Koska todellinen ylistys menee paljon syvemmälle.
Ajatelkaa, kun Daavid ylisti Jumalaa, niin pahat henget -
lähtivät pois Saulin luota.
Se on ylistyksen ydin, että sielunvihollinen väistyy, -
kun ylistämme elävää Jumalaa.
Ei siinä ole väliä millaisella soittimella soitan.
Jumala haluaa, että tulemme Hänen luo ylistämään kaikella tavalla.
Jumala voi kaiken kääntää kunniakseen.
Okei, viimeisenä minun listalla näistä ilmaisumuodoista -
numero 9 on puhuminen. Voimme ylistää Jumalaa puhumalla.
Ps. 119:164 sanoo:-
"Seitsemästi päivässä minä sinua ylistän vanhurskaista päätöksistäsi."
Seitsemästi päivässä kohotan ääneni sinun puoleen, puhun sinulle, -
ylistän sinua ihmeellisistä teoista.
Joka päivä eri tilanteissa voimme ylistää Jumalaa sanojemme kautta.
Voimme sanoa: "Rakastan sinua Jeesus ja ylistän sinua. -
Kiitän sinua Jumala mitä olet tehnyt puolestani. Oi rakastan sinua ja -
tule Herra tähän hetkeen."
Seitsemästi päivässä se sanoi. Numero 7 Raamatussa kuvastaa -
täydellisyyttä, se on täydellisyyden luku.
Ps. 134:2 sanoo: "Minä kiitän Herraa joka hetki.
Hänen ylistyksensä on aina minun suussani."
Ylistän joka hetki, ylistys on aina suussani. Emme voi aina laulaa, -
mutta ylistys voi olla aina suussa.
Voimme polkea pyörällä kouluun tai ajaa autolla töihin ja samalla -
voimme ylistää Jumalaa. Ylistys on meidän huulissa, puhumme Hänelle.
Kiitän sinua, että olet tänäänkin kanssani siinä palaverissa mikä on.
Ylistän ja palvon sinua, koska olet hyvä ollut aina.
Olit hyvä eilen, olet hyvä tänään ja huomenna.
Herra kiitän ja ylistän sinua tässä.
Ps. 103:1 sanoo: -
"Ylistä Herraa, minun sieluni, ja kaikki mitä minussa on."
"Ylistä Herraa, minun sieluni, [...] hänen pyhää nimeään."
Haluan, että oppisimme kaiken keskellä puhumaan Hänelle -
ihmeellisiä asioita. Voimme ylistää Jumalaa puheidemme kautta.
9 eri ilmaisutapaa millä tavalla ylistää Jumalaa.
Ylistys on meidän hengellinen ase.
Ylistys ensisijaisesti muuttaa sen, mihin me keskitymme.
Ja tässä yksi tärkein jae minulle on Ps.149:n.
Avainpsalmi, kun puhumme hengellisestä aseesta.
Ps. 149:6 sanoo: -
"Heidän suustaan kuulukoon Jumalan ylistys, -
ja heidän kädessään olkoon kaksiteräinen miekka," (RK)
Eli tässä on kaksi puolta.
Heidän suustaan kuulukoon ylistys, -
heidän kädessään olkoon kaksiteräinen miekka.
Tarvitsemme molempia, kun taistelemme vihollista vastaan.
Suussamme on oltava ylistys, joka kumpuaa sydämestä ja elämästämme.
Täytyy olla myös kaksiteräinen miekka, Hengen miekka -
eli Jumalan Sana. Ja nämä kaksi yhdessä murtaa kaiken -
olosuhteen läpi, kaikkien vaikeuksien läpi.
Eli ylistys muuttaa sitä meidän mielen suuntaa.
Usein keskitymme, valitettavasti, niihin vaikeuksiin, mitä meillä on.
Näemme haasteet elämässä.
Tarvitsemme näitä kahta puolta niissä tilanteissa.
Muistan, kun muutama vuosi sitten poikamme -
oli sydänleikkauksessa. Pitkä tarina lyhyesti sanottuna; -
Hänellä oli suuria komplikaatioita sen leikkauksen jälkeen.
Hänen oli todella vaikea kävellä ja koko ajan ylimääräinen happipullo.
Olimme sairaalassa monta viikkoa ja hän pystyi -
just ja just ottamaan 5 askelta eteenpäin, eikä sitten enempää.
Sen jälkeen piti taas levätä. Muutama askel taas hiljalleen -
ylimääräinen happipullo mukana. Ja muistan, kun lääkäri sanoi, -
että hänen pitää kävellä enemmän. Yrittäkää ja yrittäkää vaan.
Yritimme ja hän piti kiinni tuesta, happipullo vieressä.
Muutaman askeleen ottaa ja istuu, sitten taas muutama askel jne.
Olimme toivottomia siinä tilanteessa. "Herra armahda ja auta."
Mitä teemme, kun emme voi tehdä mitään?
Hän oli tosi tuskaisena ja yritti kävellä muutamaa askelta.
Sitten yhtenä päivänä sairaalassa sanoin pojalleni: -
"Hei, mitäs jos tehdään yhdessä laulu, sinä ja minä.
Keksitään melodia, sanat ja tehdään sellainen ylistyslaulu."
Sitten otimme Jes. 40:31, joka sanoo: -
"Mutta ne, jotka Herraa odottavat saavat uuden voiman, -
he kohottavat siipensä kuin kotkat.
He juoksevat eivätkä uuvu, he vaeltavat eivätkä väsy."
Otimme tämän tutun Raamatun paikan ja yhdessä pohdimme melodioita.
Minulla oli kitara sairaalassa. Me teimme sen laulun.
Loppujen lopuksi tuli hyvä laulu.
Teimme yhdessä laulun näiden sanojen perusteella.
Aloimme laulaa sitä. Ensin minä lauloin, jos hän ei jaksanut, ja -
yöllä puhuin näitä Raamatun sanoja, kun hän nukkui siellä sairaalassa.
Puhuin näitä sanoja hänelle ja lauloimme yhdessä: "Minä nousen -
kuin kotka, mä juoksen enkä uuvu, mä vaellan enkä mä väsy." -
Tilanne oli aivan päinvastoin, hän ei muutamaa askelta enempi jaksa.
Aloimme ylistämään Jumalaa, puhumaan Jumalan Sanaa -
hänen elämään, laulu huulillamme.
Lauloimme sen laulun varmaankin tuhat kertaa siellä sairaalassa.
Kunnes hiljalleen... tänä päivänä hän on täysin terve, -
juoksee eikä väsy, hän ei uuvu ja on kuin kotka, joka lentää.
Olen todella iloinen kaikesta, mitä Jumala on tehnyt hänen elämässä, -
kaikki ne ihmeet.
Se alkoi silloin, kun asiat eivät olleet hyvin, vaikeuksien keskellä, -
kun olimme sairaalassa. Silloin meidän piti tehdä näin.
On laulu huulilla, miekka kädessä.
Emme aio alistua tämän olosuhteen alle tai näiden vaikeuksien alle.
Haluan rohkaista sinua, missä oletkin nyt. Ala ylistämään Jumalaa.
Ala julistamaan Hänen Sanaansa elämääsi.
Koska ylistys muuttaa sen mihin keskitymme.
On tärkeää, että muutos on nimenomaan meidän mielenalueella.
Taistelu on meidän mielenalueella. Kaikki masennus, ongelmat, kipu jne.
Kaikki ne vievät helposti tilaa tai vie meidän keskittymisen muualle.
Meidän tulee ottaa kiinni niistä ajatuksista, hallita niitä.
Niin helposti ne ajatukset, vihollisen ajatukset, -
ryöstää meiltä sen ilon ja Jumalan ajattelutavan.
Ylistyksen kautta, mitä enemmän me julistamme Jumalan Sanaa -
käännämme katseemme Häneen. Se helpottaa meitä ymmärtämään, -
mikä on Jumalasta ja mikä ei. Hänen ajatukset saavat tulla läpi.
Nyt kun vihollinen puhuu valhetta, niin kuin siellä sairaalassa.
Kuulin niin sata kertaa vihollisen äänen: "Sun poika ei koskaan parane.
Mitä oikein laulat, hölmö laulu.
Hän on aina tässä, eikä tule koskaan paranemaan."
Niissä hetkissä pystyin sanomaan: -
"Jeesuksen nimessä, Jeesuksen nimessä en vastaanota näitä lauseita.
Mä en kuuntele sua vihollinen vaan jatkan tämän laulun laulamista.
Jatkan Jumalan Sanan julistamista poikani elämän ylle.
Vihollinen, sä tulet näkemään, että Jumala on kaikkivaltias Jumala.
Hän voi tehdä ihmeitä tänään ja muuttaa tilanteita tänään."
Eli meidän täytyy oppia ylistyksen kautta sulkemaan -
se vihollisen kanava, radiokanava meidän mielessä.
Vaikka mielemme puhuu Jumalaa vastaan, olosuhteet puhuu, -
niin me silti aktivoimme itsemme ylistykseen.
Eli suljemme korvat ja aktivoimme itsemme ylistykseen.
Se on meidän ensimmäinen ase, joka auttaa meitä muuttamaan -
keskittymisemme oikeisiin asioihin ja Jumalaan.
Jumala teitä oikein paljon siunatkoon tänään.
Tervehdys kaikki rakkaat ystävät Suomessa.
Jumalan Sanassa on voima sytyttää ja innoittaa.
Jos tämä ohjelma on ollut siunaukseksi, -
voit tukea sitä taloudellisesti.
Ilman tukeanne TV7:n työ ei olisi mahdollista.
Suuri kiitos ja Jumalan siunausta.
Tekstitys: Minna Abreu